লিলিওপসিডা
লিলিওপসিডা ব্যাশ (প্রতিশব্দঃ লিলিয়াটি) হল লিলিয়াসি (বা লিলি পরিবার) পরিবারসম্বলিত শ্রেণির একটি উদ্ভিদবিদ্যাগত নাম। এটি একবীজপত্রী নামের সাথে সমার্থক (বা প্রায় সমার্থক) বলে বিবেচিত হয়। এই নাম প্রকাশের কৃতিত্ব স্কোপোলিকে দেওয়া হয় (১৭৬০ সালে); লেখকের উদ্ধৃতি (উদ্ভিদবিদ্যা) দেখুন। এই নামটি লিলিয়াসি নামের শেষাংশ -য়াসি-কে প্রতিস্থাপন করে -ওপসিডা (আইসিবিএন এর আর্ট ১৬) দ্বারা গঠিত হয়। যদিও নীতিগতভাবে এটা সত্য যে, এই শ্রেণির পরিধি শ্রেণিবিন্যাস পদ্ধতির সাথে পরিবর্তিত হবে, বাস্তবে এই নামটি ক্রনকুইস্ট ব্যবস্থা এবং সতীর্থ তাখতাজান ব্যবস্থার সাথে খুব দৃঢ়ভাবে যুক্ত। এই দুইটিই নামটি ব্যবহার করার জন্য একমাত্র প্রধান ব্যবস্থা, এবং এই দুইটি ব্যবস্থাতেই এটি মনোকটিলিডনস (একবীজপত্রী) নামে পরিচিত গ্রুপকে বোঝায়। পূর্ববর্তী সিস্টেমগুলি এই গোষ্ঠীটিকে মনোকটিলিডনিস নামে উল্লেখ করেছিল, যার সাথে মনোকটিলিডনি নামের একটি আগের বানান ছিলো (এই নামগুলো যেকোনো পদে ব্যবহার করা যেতে পারে)। ডালগ্রেন ও থর্ন ব্যবস্থার মতো ব্যবস্থাগুলো (তাখতাজান ও ক্রনকুইস্ট ব্যবস্থা অপেক্ষা সাম্প্রতিক) এই গ্রুপকে লিলিডি (উপশ্রেণি পদের একটি নাম) নামে উল্লেখ করে। আধুনিক ব্যবস্থা, যেমনঃ এপিজি ও এপিজি II ব্যবস্থাগুলো এই গ্রুপকে মনোকোট নামে (একটি ক্লেডের নাম) উল্লেখ করে। অতএব, প্রায়োগিক ক্ষেত্রে লিলিওপসিডা নামটি প্রায় নিশ্চিতভাবে ক্রনকুইস্ট ব্যবস্থার মতো ব্যবহারকে নির্দেশ করবে। সারসংক্ষেপে, একবীজপত্রীগুলোর নামকরণ করা হয়েছিলঃ ডি ক্যান্ডোল ব্যবস্থা ও ইঙ্গলার ব্যবস্থায় মনোকটিলিডনিয়া। বেনথাম ও হুকার ব্যবস্থা ও ওয়েটস্টেইন ব্যবস্থায় মনোকটিলিডনিস তাখতাজানে লিলিয়াটি এবং পরবর্তীতে লিলিওপসিডা শ্রেণি ক্রনকুইস্ট ব্যবস্থায় লিলিওপসিডা শ্রেণি (এছাড়াও রিভিল ব্যবস্থায়)। ডালগ্রেন ব্যবস্থা ও থর্ন ব্যবস্থায় উপশ্রেণি লিলিডি (১৯৯২) এপিজি ব্যবস্থা, এপিজি II ব্যবস্থা ও এপিজি III ব্যবস্থায় ক্লেড মনোকটস। উপরোল্লিখিত ব্যবস্থাগুলো প্রতিটি গ্রুপের জন্য তাদের নিজস্ব অভ্যন্তরীণ শ্রেণিবিন্যাস ব্যবহার করে।